Bentley esimene barchetta alustas viimaseid teste
Bentley Mulliner Coachbuilt portfelli esimene liige – Bacalar – on alustanud oma viimaseid vastupidavusteste 12 juba eelmüüdud kliendiauto ehitamise eel.
Bacalar Car Zero – esimene barchetta-stiilis Bentley, kogub juba läbisõitu ja läbib olulisi kvaliteedikatseid erinevates paikades kogu Euroopas.
Kõik viimased programmid koondati 20 nädalat kestvasse perioodi. Seni on auto lõpetanud tuuletunnelis aerodünaamilise hindamise, suure kiiruse stabiilsuse ja tippkiiruse katsetamise, juhitavuse ja dünaamika, müra ja vibratsiooni hindamised ning termilised mõõtmised. Auto saadetakse nüüd kliendikesksele läbisõidu ja vastupidavuse perioodile, enne kliimatsükli katsetamise faasi ja intensiivset elektrisüsteemi valideerimist.
Kogu see töö on oluline, et tagada Bacalari eksklusiivne olemus – auto hõlmab kokku rohkem kui 750 uut komponenti, mis kõik peavad läbima Bentley erakordselt ranged kvaliteedi -, funktsionaalsuse – ja vastupidavusstandardid. Rohkem kui 40 neist osadest on valmistatud süsinikkiust.
Ehitatakse vaid 12 eksemplari, mis tagab harulduse ja eksklusiivsuse ning pakub ülimat luksust ja jõudlust. Iga mudel valmib vastavalt konkreetse kliendi soovidele käsitööna Bentley Mullineri töökojas Crewes.
Auto nimetus tuleb Laguna Bacalari järgi Mehhiko Yucatani poolsaarel – järv, mis on tuntud oma hingematva loomuliku ilu poolest, jätkates Bentley strateegiat nimetada autosid tähelepanuväärsete maamärke järgi, mis algasid Bentayga 2015. aastal.
Bacalaril on täiustatud versioon Bentley 6,0-liitrisest W12 TKN-i mootorist, mis arendab 650 hobujõudu ja 900 Nm pöördemomenti. Täiustatud aktiivne nelikveosüsteem muudab esi – ja tagarataste vahelist pöördemomenti. See võimaldab Bacalaril kasutada tagaratast nii palju kui võimalik tavapärase sõidu ajal, et tagada optimaalne tõhusus ja dünaamiline jõudlus.
Bacalari klientidel on olnud võimalus teha tihedat koostööd spetsialistidest disainerite meeskonnaga, et täiendada oma sõidukit, valides ainulaadseid materjale ja muid võimalusi.